|  |
| --- |
| **Въпрос № 1/08.10.2022 г.**socnormi@abv.bg1. В случай, че разходите за възнаграждения се изчислят на база на „Наредба за стандартите за заплащане на труда на служителите, осъществяващи дейности по предоставяне на социални услуги”, към коя услуга да се приравнят дейностите по проекта? Напр. Асистентска подкрепа или Общностна работа?2. Ако една община все още не е приключила изпълнението на проект по процедура „Патронажна грижа +”, допустимо ли е да стартира проект по настоящата процедура? Като се следи за недопускане на двойно финансиране. 3. В целевата група „Служители на доставчици на социални и интегрирани здравно-социални слуги” кои групи лица се причисляват – новоназначен персонал по настоящия проект или служители на делегирани държавни дейности, които биха могли да бъдат наети допълнително по настоящия проект като предоставящи интегрирани услуги?**Отговор № 1/10.10.2022 г.**Уважаема госпожо/Уважаеми господине,Не е необходимо приравняване на дейностите по проекта към дадена услуга. Размерът на компенсацията за едно лице е до 5 041 лв. за 12 месеца и в тази сума е отчетен размерът по чл. 14, т. 2 от Наредба за стандартите за заплащане на труда на служителите, осъществяващи дейности по предоставяне на социални услуги, които се финансират от държавния бюджет. Да, допустимо е като се следи за недопускане на двойно финансиране както на ниво потребител (възрастни и лица с увреждания), така и на ниво заето лице, предоставящо услуги по проекта.1. В целевата група „Служители на доставчици на социални и интегрирани здравно-социални слуги” се включват лицата наети по проекта за предоставяне на интегрираните здравно-социални услуги (грижа в дома), независимо дали са наети на основен или допълнителен трудов договор.

**Въпрос № 2/11.10.2022 г.**socnormi@abv.bgРазходите за управление на проекта и публичност включени ли са в единната ставка и къде се посочват? Моля за пример на начина за определяне на разходите.**Отговор № 2/11.10.2022 г.**Уважаема госпожо/Уважаеми господине,Разходите за организация и управление и разходите за видимост, прозрачност и комуникация са част от единната ставка. При планиране бюджета на проекта се прилага следната формула:Максимална стойност на БФП = общ брой потребители (или сума от броя на потребителите на общината-кандидат и на съответните общини-партньори, съгл. Таблицата „Разпределение на потребителите по общини“) х 5 041 лв. + непреки разходи (съответният % съобразно бюджета на проектното предложение, посочен в таблицата в УК , т. 12.3 – Допустими разходи).Пример (коригиран):100 потребители х 5 041 лв. = 504 100 лв. (компенсация за „грижа в дома“)504 100 лв. х 6% (допустимият % за непреки разходи, съгласно таблицата в УК , т. 12.3 – Допустими разходи) = 30 246 лв.Максимална стойност на БФП = 504 100 лв. + 30 246 лв. = 534 346 лв.* 1. Разходи за трудови възнаграждения – 381 675,71 лв.= 534 346 : 1,4

2.1. Единна ставка – 534 346 – 381 675,71 = 152 670,29 лв., което е 40% от 1.1 Разходи за трудови възнаграждения.**Въпрос № 3/12.10.2022 г.**chepelaremunicipality@gmail.comЗдравейте,По процедура BG05SFPR002-2.001 “Грижа в дома” допустимо ли сключване на граждански договори с част от персонала, ангажиран пряко в предоставянето на здравно-социални услуги? Ако е допустимо, в кой вид разходи трябва да бъдат включени: в разходи за възнаграждения или в единна ставка?**Отговор № 3/12.10.2022 г.**Уважаема госпожо/Уважаеми господине,Да, допустимо е, като разходите за възнаграждения, произтичащи от договори за услуга или договори за поръчка по реда на ЗЗД на физически лица, пряко ангажирани с изпълнението на преките дейности по проекта се планират в бюджетен ред 2.1. Единна ставка. |
| **Въпрос № 4/14.10.2022 г.**ivanova\_mili@abv.bg1. В коя от допустимите дейности трябва да се отнесат разходите за възнаграждения на персонала предоставящ интегрирани услуги, 1, 2, 3 или 4?
2. Трябва ли и/или допустимо ли е да се допишат дейност Управление и дейност публичност?
3. От кой вид разход да се предвиди възнаграждението на координатор /диспечер от разходи за възнаграждения или от разходи за управление?

**Отговор № 4/14.10.2022 г.**Уважаема госпожо/Уважаеми господине,1. В описанието на всяка една от дейностите следва да се опишат лицата, които ще бъдат наети за предоставянето на съответната услуга, като се посочи брой наети лица, длъжност, вид договор, на каква база е формирано възнаграждението - Наредба за стандартите за заплащане на труда на служителите, осъществяващи дейности по предоставяне на социални услуги, които се финансират от държавния бюджет или Методологията за регламентиране на възнагражденията по ПРЧР 2021-2027 и съответно обща стойност на разходите за възнаграждения за съответните лица. Не е задължително всяка една от допустимите дейности, съгласно Условията за кандидатстване да бъде описана като отделна дейност в проектното предложение, тъй като те са взаимно свързани и допълващи се, и всички са насочени към предоставяне на грижа в дома. Допустимо е проектното предложение да съдържа дори само една дейност, в която да бъдат описани всички допустими услуги за грижа в дома и да са описани лицата, които ще бъдат наети за предоставяне на услугите.
2. Не, кандидатите не трябва да описват в проектното си предложение дейностите за видимост, прозрачност и комуникация, както и дейностите за организация и управление, а с подписването на формуляра за кандидатстване се задължават да ги изпълняват. Декларацията е част от формуляра за кандидатстване – т. 11 Е-Декларации.
3. Координаторът/диспечерът е част от екипа за управление на услугата и разходите за неговото възнаграждение следва да бъдат планирани като част от компенсацията в б.р. 1.1. Разходи за трудови възнаграждения по реда на КТ и възнаграждения, определени по реда на ЗДСл на лицата, пряко ангажирани с предоставяне на интегрираните здравно-социални услуги или б.р. 2.1 Единна ставка.

**Въпрос № 5/17.10.2022 г.**socnormi@abv.bg1. Допустимо ли е едно и също лице да работи като член на екипа за управление на проекта и като член на екипа за управление на услугата?2. Допустимо ли е членовете на екипа за управление на проекта, ако са служители по основен трудов договор при бенефициента, да отчитат повече от 80 часа месечна заетост по проекта, в случай, че ангажираността по проекта е в рамките на законоустановеното работно време?**Отговор № 5/17.10.2022 г.**Уважаема госпожо/Уважаеми господине,1. Да, допустимо е.
2. По отношение на трудовоправните отношения, възникващи в изпълнение на проекта, следва да се спазва трудовото законодателство в страната. Работодателят и работникът/служителят уреждат всички елементи на взаимоотношенията помежду им в рамките на трудовото законодателство. В случай че ангажираността по проекта е в рамките на законоустановеното работно време на работника/служителя, то последният отчита реално отработеното по съответния проект.

**Въпрос № 6/18.10.2022 г.**chernoochene\_obshtina@abv.bgУважаеми дами и господа, Във връзка с изготвяне на проектно предложение по процедурата имам следните въпроси:1. Допустим ли е разход за възнаграждения на част от персонала, който ще предоставя услугите /управител на услугата, психолог, социален работник, здравен работник, шофьор/ за срок по-дълъг от 12 месеца, като изброените служители ще сформират екип по мотивиране, консултиране, прием на заявления, снемане на психологичен и здравен статус и изготвяне на индивидуални оценки на потребностите на кандидатите за потребители, като Екипът да бъде назначен 2 месеца преди началото на предоставяне на услугите, след което ще продължи да изпълнява дейностите по проекта за срок от 12 месеца заедно с допълнително назначения персонал?2. Допустимо ли е здравни специалисти/ медицински сестри, фелдшери/, които ще предоставят грижа в дома по дейност "1. Предоставяне на почасови интегрирани здравно-социални услуги по домовете и психологическа подкрепа за възрастни хора в невъзможност за самообслужване и лица с увреждания" да предоставят услуги и по дейност "3. Предоставяне на лицата от целевата група на информация относно превенция и профилактика на здравето и социално значими заболявания, включително консултации с диетолог и други специалисти при необходимост"? Ако е допустимо, как ще бъдат разпределяни разходите за възнаграждения на съответните специалисти между двете дейности във финансовия отчет в ИСУН?3. Въпросът е аналогичен на горния: допустимо ли е социални асистенти, домашни помощници или домашни санитари, който ще предоставят услуги по дейност 1 да извършват и услуги в обхвата на дейност 2 като: доставка на храна, хранителни продукти от първа необходимост, заплащане на битови сметки, заявяване и получаване на неотложни административни и битови услуги или следва да подберем и назначим доставчици, които ще изпълняват единствено услуги по дейност 2?4. Допустимо ли е дейност "3. Предоставяне на лицата от целевата група на информация относно превенция и профилактика на здравето и социално значими заболявания, включително консултации с диетолог и други специалисти при необходимост" да се извършва от бакалавър със специалност "Здравен инспектор"?5. В Условията за кандидатстване по процедурата, страница 13, в указанията за попълване на бюджета е написано: "По процедурата се прилагат правилата за опростено отчитане на разходите с единна ставка в размер на 40% от допустимите разходи за персонал за покриване на останалите допустими разходи по дадена операция, съгласно член 56(1) от Регламент 2021/1060."Пример:100 потребители х 5 041 лв. = 504 100 лв. (компенсация за „грижа в дома“)504 100 лв. х 6% (допустимият % за непреки разходи, съгласно таблицата в УК , т. 12.3 – Допустими разходи) = 30 246 лв.Максимална стойност на БФП = 504 100 лв. + 30 246 лв. = 534 346 лв.1.1. Допустими разходи за персонал – 381 675,71 лв.2.1. Единна ставка – 381 675,71 х 40% = 152 670,29 лв. /в това число 122 424,29 лв. компенсация и 30 246 лв. непреки разходи за организация, управление, видимост, прозрачност и комуникация/.Моля, потвърдете коректни ли са изчисленията!Благодаря!**Отговор № 6/18.10.2022 г.**Уважаема госпожо/Уважаеми господине,1.Да, допустимо е. В такъв случай, в описанието на дейностите кандидатът следва да представи допълнителна подробна обосновка на разходите за лицата преди реалното стартиране на предоставяне на социалната услуга. При непредставяне на такава, оценителната комисия може да отстрани необоснованите разходи.2.Да, допустимо е. Не е задължително всяка една от допустимите дейности, съгласно Условията за кандидатстване да бъде описана като отделна дейност в проектното предложение, тъй като те са взаимно свързани и допълващи се, и всички са насочени към предоставяне на грижа в дома. Допустимо е проектното предложение да съдържа дори само една дейност, в която да бъдат описани всички допустими услуги за грижа в дома и да са описани лицата, които ще бъдат наети за предоставяне на услугите. В случай че проектното предложение съдържа повече от една дейност, при попълване на бюджета не е необходимо разходите за възнаграждения да бъдат разделяни по дейности. Системата ще изведе съобщение, че не е посочена дейност, за която се отнася съответния разход. Съобщението е само предупредително и не възпрепятства подаването на проекта, ако всички останали полета са попълнени правилно.3.Да, допустимо е. Вижте и уточнението в отговор 2.4.Да, допустимо е. В Условията за кандидатстване няма посочени изисквания относно степента на образование и специалността на лицата, наети за предоставяне на услугите по дейност 3.5.Потвърждаваме, че изчисленията Ви са коректни. В допълнение поясняваме, че е налице аритметична грешка в отговора на въпрос № 2 от 11.10.2022 г. Моля вижте по-долу.**Въпрос № 7/19.10.2022 г.**socnormi@abv.bg1. Допустимо ли е като представители на целевата група да се включат потребители на Асистентска подкрепа, механизма Лична помощ и Домашен социален патронаж, като те да ползват само психологическа подкрепа и здравни консултации?2. Допустимо ли е в Дейност 2 като представители на целевата група да се включат ползватели на Домашен социален патронаж?**Отговор № 7/19.10.2022 г.**Уважаема госпожо/Уважаеми господине,1. 1. и 2. Да, допустимо е като се следи за недопускане на двойно финансиране на ниво потребител.

**Въпрос № 8/19.10.2022 г.**socnormi@abv.bgРазходите за управление на проекта и публичност включени ли са в единната ставка и къде се посочват? Моля за пример на начина за определяне на разходите.**Отговор № 8/19.10.2022 г. (коригиран отговор № 2 от 11.10.2022 г.)**Уважаема госпожо/Уважаеми господине,Разходите за организация и управление и разходите за видимост, прозрачност и комуникация са част от единната ставка. При планиране бюджета на проекта се прилага следната формула:Максимална стойност на БФП = общ брой потребители (или сума от броя на потребителите на общината-кандидат и на съответните общини-партньори, съгл. Таблицата „Разпределение на потребителите по общини“) х 5 041 лв. + непреки разходи (съответният % съобразно бюджета на проектното предложение, посочен в таблицата в УК , т. 12.3 – Допустими разходи).Пример:100 потребители х 5 041 лв. = 504 100 лв. (компенсация за „грижа в дома“)504 100 лв. х 6% (допустимият % за непреки разходи, съгласно таблицата в УК , т. 12.3 – Допустими разходи) = 30 246 лв.Максимална стойност на БФП = 504 100 лв. + 30 246 лв. = 534 346 лв.* 1. Разходи за трудови възнаграждения – 381 675,71 лв.= 534 346 : 1,4

2.1. Единна ставка – 534 346 – 381 675,71 = 152 670,29 лв., което е 40% от 1.1 Разходи за трудови възнаграждения.**Въпрос № 9/19.10.2022 г.**projects@gabrovo.bgЗдравейте!Нашите въпроси касаят изпълнението на дейности 1. Предоставяне на почасови мобилни интегрирани здравно-социални услуги по домовете и психологическа подкрепа за възрастни хора в невъзможност за самообслужване и лица с увреждания и 3. Предоставяне на лицата от целевата група на информация относно превенция и профилактика на здравето и социално значими заболявания, включително консултации с диетолог и др. специалисти при необходимост. по дейност 1:В настоящата процедура липсва часово ограничение на предоставяне на услугата. Това означава ли, че един санитар би могъл да обгрижва едно лице в рамките на 8 часа? Ако е възможно, не дублираме ли Механизма за лична помощ и Асистентска подкрепа? по дейност 3:За реализиране на конкретната дейност е проведено предварително проучване с настоящите потребители на Патронажна грижа. От там е изведена необходимостта от няколко вида лекари специалисти. Въпросите са: 1. По какъв начин да бъде определена ставката на лекар-специалист, при положение, че в таблицата за възнаграждения Annex H, посочените максимални стойности не покриват и половината от средствата за предоставяне на консултация от специалист в дома на потребител? Ако следва да спазим задължително тази таблица, няма да бъде възможно назначаването на лекари-специалисти. 2. Допустимо ли е сключване на договор с ДКЦ като външна услуга, като в този случай ще е по-успешно осигуряването на конкретен специалист и ако е възможно, как да бъде определена ставка за лекар специалист, близка до реалните цени на бр. прегледи?**Отговор № 9/19.10.2022 г.**Уважаема госпожо/Уважаеми господине,1. Не е допустимо едно наето лице да обслужва само един потребител в рамките на 8 часа. По настоящата процедура не е поставено часово ограничение за предоставяне на услугите на един потребител, но съгласно Условията за кандидатстване, т. 11. Дейности, допустими за финансиране – „Услугите следва да бъдат предоставяни **почасово** на базата на идентифицираните нужди на лицата от целевата група, в резултат на извършена оценка на индивидуалните потребности и подбор на потребителите.“
2. В Условията за кандидатстване и приложенията към тях по процедура BG05SFPR002-2.001 “Грижа в дома“ не фигурира „таблицата за възнаграждения Annex H“. Възнагражденията на всички лица, наети за изпълнение на преките дейности по проектите следва да бъдат планирани съгласно Наредбата за стандартите за заплащане на труда на служителите, осъществяващи дейности по предоставяне на социални услуги, които се финансират от държавния бюджет или Методологията за регламентиране на възнагражденията по ПРЧР 2021-2027 (която е приложение за информация към Условията за кандидатстване).
3. Да, допустимо е като разходите за външната услуга следва да бъдат заложени в б.р. 2.1. Единна ставка, като част от компенсацията.

**Въпрос № 10/19.10.2022 г.**ikdimitrova@varna.bg1. При определянето на разхода за възнаграждение на лице, наето във връзка с изпълнението на проекта, се взима предвид изчисленото почасово възнаграждение на лицето, съгласно т. III от Методологията за регламентиране на възнагражденията по програма „Развитие на човешките ресурси“. Ще се зачете ли като допустим разход допълнително начисленото възнаграждение за прослужено време (процент клас)?2. При определянето на почасовото възнаграждение на лице, наето във връзка с изпълнението на проекта, се взимат данни за работната заплата за период от 12 месеца. Настъпилата историческа инфлационна и енергийна криза в Европа и света доведе до намаляване на темпа на нарастване на работните заплати. По данни на Националния статистически институт средногодишната инфлация в страната за август 2022 г. спрямо август 2021 г. е 17.7%. Предвид гореизложеното възможно ли е почасовото възнаграждение на лице, наето във връзка с изпълнението на проекта (2023 г.) да се увеличи с прогнозен инфлационен индекс за 2023 г.?3. Допустим разход ли е групова застраховка „Трудова злополука“ на служителите, назначени по проекта? 4. Допустим разход ли са медицински изделия, различни от медицинските консумативи, в това число лекарска чанта, инфрачервен безконтактен термометър, пръстов пулсоксиметър, апарат за измерване на кръвно налягане, апарат за измерване на кръвна захар, холестерол и пикочна киселина /3 в 1/ и други, необходими за осъществяване на здравната грижа? 5. Моля, за Вашето становище дали правилно са изчислени преките разходи за възнаграждения на персонала и единната ставка:915 потребители х 5 041 лв. = 4 612 515 лв.4 612 515 лв. х 4% = 184 500.60 лв. ( непреки разходи за управление на проекта)максимална стойност на БФП 4 797 015.60 лв.Разходи за трудови възнаграждения на персонала - 3 426 439.71 лв.единна ставка - 1 370 575.89 лв.6. Моля, за Вашето становище допустимо ли е в екипа за изпълнение на услугата да бъдат назначени счетоводител – 1щ. бр., домакин – 1 щ. бр. и технически сътрудник – 1 щ. бр.**Отговор № 10/19.10.2022 г.**Уважаема госпожо/Уважаеми господине,1. Да, съгласно Условията за кандидатстване, т. 12.3. Допустими разходи в бюджетен ред 1.1. се планират – „Разходи за трудови възнаграждения по реда на КТ и възнаграждения, определени по реда на ЗДСл на лицата, пряко ангажирани с предоставяне на интегрираните здравно-социални услуги, включително всички дължими доплащания и осигурителни вноски, начислени за сметка на осигурителя върху договореното възнаграждение, съгласно националното законодателство и при спазване на Методологията за регламентиране на възнагражденията по ПРЧР 2021-2027.“
2. При определяне възнагражденията на лицата, наети за изпълнение на преките дейности по проекта не се изисква посочване на почасова ставка. Необходимо е да се посочи брой лица, длъжност, вид договор, на каква база е формирано възнаграждението - Наредба за стандартите за заплащане на труда на служителите, осъществяващи дейности по предоставяне на социални услуги, които се финансират от държавния бюджет или Методологията за регламентиране на възнагражденията по ПРЧР 2021-2027 **и съответно обща стойност на разходите за възнаграждения за съответните лица.**
3. Да, допустима е.
4. Да, допустимо е.
5. Да, разходите за изчислени правилно.
6. Да, допустимо е.

**Въпрос № 11/24.10.2022 г.**t.todorova@pavlikeni.bgЗдравейте,Във връзка с кандидатстване на Община Павликени с проектно предложение по Процедура BG05SFPR002-2.001 - Грижа в дома, бих искала да попитам следното:Допустимо ли е в разходите с единна ставка на 40 процента от допустимите преки разходи за персонал, за покриване на останалите допустими разходи да се включат част от възнагражденията за предоставяне на медицинска подкрепа, разходи за предоставяне на психологическа, рехабилитационна подкрепа и консултиране, разходи за членове на екип за предоставяне на услугата?Предварително благодаря!**Отговор № 11/24.10.2022 г.**Уважаема госпожо/Уважаеми господине,Да, допустимо е. |
| **Въпрос № 12/26.10.2022 г.**mil.milkova@abv.bg1. Моля за разяснение какви са функциите на екипа за управление на услугата, както и колко и от какви длъжности може да бъде сформиран.2. От кой вид разход следва да се предвидят възнагражденията на екипа по т. 1?3. Моля за Вашето становище дали правилно са изчислени преките разходи за възнаграждения на персонала и единната ставка:35 потребители x 5041 лв.=176 435 лв.176 435 лв. x 9% = 15 879.15 лв. (непреки разходи за управление на проекта)Максимална стойност на БФП = 192 314,15 лв.Разходи за трудови възнаграждения - 192 314,15 лв. : 1.4 = 137 367,25 лв.Единна ставка - 137 367,25 x 40 % = 54 946,90 лв.**Отговор № 12/26.10.2022 г.**Уважаема госпожо/Уважаеми господине,1.Екипът за управление на услугата може да включва координатор, диспечер или други длъжности, които са ангажирани с процеса на администриране на самите услуги – подбор на потребители, изготвяне на графици на лицата, които предоставят услугите, поддържане на досиета на потребителите и др.2. Възнагражденията на екипа, ангажиран с управление на услугата следва да бъдат планирани като част от компенсацията в б.р. 1.1. Разходи за трудови възнаграждения по реда на КТ и възнаграждения, определени по реда на ЗДСл на лицата, пряко ангажирани с предоставяне на интегрираните здравно-социални услуги или б.р. 2.1 Единна ставка.3. Потвърждаваме, че изчисленията Ви са коректни.**Въпрос № 13/27.10.2022 г.**zdr.pb@abv.bgМоля, за Вашето становище допустимо ли е медицински сестри, назначени в делегирани дейности от държавата в община да бъдат назначени за изпълнение на дейности по проекта и тези дейности да бъдат изпълнявани извън работно време?**Отговор № 13/27.10.2022 г.**Уважаема госпожо/Уважаеми господине,Да, допустимо е. По отношение на трудовоправните отношения, възникващи в изпълнение на проекта, следва да се спазва трудовото законодателство в страната.  |
| **Въпрос № 14/27.10.2022 г.**isperih@isperih.bgДопустимо ли е домашните помощници, които ще бъдат назначени на 8 часа за осигуряване на социални услуги в домашна среда на лицата с увреждания и възрастните хора, да бъдат назначени на минимална работна заплата от 710 лв. или е задължително да бъдат назначени съгласно чл. 14, т. 2 от Наредба за стандартите за заплащане на труда на служителите, осъществяващи дейности по предоставяне на социални услуги, които се финансират от държавния бюджет, т.е. на 852 лв.**Отговор № 14/27.10.2022 г.**Уважаема госпожо/Уважаеми господине,Съгласно Условията за кандидатстване, възнагражденията на лицата, ангажирани с изпълнение на преките дейности по проекта се планират на база Наредба за стандартите за заплащане на труда на служителите, осъществяващи дейности по предоставяне на социални услуги, които се финансират от държавния бюджет или Методологията за регламентиране на възнагражденията по ПРЧР 2021-2027.**Въпрос № 15/02.11.2022 г.**isperih@isperih.bgВ таблицата за разпределение за нашата община предвидения брой на потребителите е 126. От зададените въпроси и получени отговори стана ясно, че този брой не е задължителен и съответно общината може да кандидатства за финансиране за по-малък брой потребители.Въпросите, които искаме да зададем във връзка с това са следните:1. Ако нашата община кандидатства за финансиране за 126 броя потребители (компенсация 635 166 лв. + непреки разходи 44 461,62 лв. или общо 679 627,62 лв.), но в края на проекта се окаже, че индикатора с натрупване за потребителите които са участвали в проекта е 116, това означава ли, че е необходимо възстановяване на средства за 10 потребителя (компенсация 50410 лв. + непреки разходи 3528,70 лв. или общо 53 938,70 лв.) ?2. Във връзка с въпрос № 1 - Допустимо ли е за изпълнението на индикатора за броя на потребители да бъдат включени потребители, които искат да ползват единствено здравни услуги от медицински лица или доставка на храна, лекарства и други продукти от първа необходимост(със средства на потребителя), т.е. ще бъде ли изпълнено условието за 126 потребителя, ако накрая на проекта имаме: - 90 потребителя, които са ползвали здравни и медицински услуги; - 30 потребителя, които са ползвали само здравни услуги; - 6 потребителя, които са ползвали само услуги за доставка на храна,  лекарства и други продукти от първа необходимост(със средства на потребителя).**Отговор № 15/02.11.2022 г.**Уважаема госпожо/Уважаеми господине,1. С цел контрол върху размера на компенсацията и проверките за липса на свръхкомпенсация, УО ще изчисли окончателният размер на компенсацията при приключване изпълнението на дейностите по проекта и представяне на искане за окончателно плащане. Окончателният размер на компенсацията ще бъде изчислен като частта от БФП, която представлява „компенсация за УОИИ” се раздели на общия брой на лицата от целевата група, получавали грижа в дома за период от 12 месеца. Получената стойност на компенсацията не може да надвишава 5041 лв. Когато при проверката се установи надвишаване на сумата на нетните разходи (свръхкомпенсация) от бенефициента ще бъде изискано възстановяване на всички получени свръхкомпенсации.2. Да, допустимо е.**Въпрос № 16/02.11.2022 г.**obshtina.shabla2020@gmail.comУважаеми дами и господа, във връзка с предстоящо кандидатстване по настоящата процедура възникнаха някои въпроси.Според опита, натрупан от предходния проект- ПГ+ , който изпълняваме все още към момента е, че психологическата подкрепа и услугите, които предоставя медицинското лице не са желани от всички потребители. Много от потребителите са самотно живеещи, други са с тежки психически заболявания като деменция или са много възрастни. В тези случаи различните специалисти- дом. помощник, мед. лице и психолог, наети по проекта объркват потребителя и в един момент, той не желае всички те да влизат в дома му и казва, че няма нужда. В този ред на мисли:1. Допустимо ли е предоставяне на психологическа подкрепа и здравни услуги единствено на лицата, които реално имат такава потребност и които желаят да ги ползват. 2. Задължително ли е да има назначено лице на длъжност психолог.**Отговор № 16/02.11.2022 г.**Уважаема госпожо/Уважаеми господине,1. Да, допустимо е. Съгласно Условията за кандидатстване, т. 11. Дейности, допустими за финансиране – „Услугите следва да бъдат предоставяни почасово на базата на идентифицираните нужди на лицата от целевата група, в резултат на извършена оценка на индивидуалните потребности и подбор на потребителите“. При предоставянето на услугите се отчитат и предпочитанията на потребителя.
2. Наемането на психолог не е задължително, но е задължително предоставянето на психологическа подкрепа на лицата от целевата група, съгласно изискванията в Условията за кандидатстване.

  |
| **Въпрос № 17/03.11.2022 г.**l.zaharieva@kazanlak.bgВъв връзка с предстоящо кандидатстване по процедура BG05SFPR002-2.001 „ГРИЖА В ДОМА“ и съответно формиране бюджета на проектното предложение, отправям питане по отношение определяне броя на потребителите. В Справката за отразяване на постъпили писмени възражения и предложения по проекта на документите, определящи условията за кандидатстване и условията за изпълнение на одобрените проекти по процедурата е посочено, че броят на потребителите за всяка община е максимално допустимият. Допустимо ли е общините да подадат проектно предложение, в което са включени по-малък на брой потребители от посочения такъв в таблица "Индикативен брой на потребителите по общини", като съответно стойността на безвъзмездната финансова помощ бъде намалена пропорционално?**Отговор № 17/03.11.2022 г.**Уважаема госпожо/Уважаеми господине,Да, допустимо е, като размерът на безвъзмездната финансова помощ следва да бъде изчислен на база „компенсация“ от 5 041 лв. за 1 лице за 12 месеца услуги.**Въпрос № 18/03.11.2022 г.**mil.milkova@abv.bgВ случай, че медицинското лице, което смятаме да наемем да предоставя здравни услуги по Проект "Грижа в дома" е назначено в ДДД към Общината, по какъв начин следва да изчислим възнаграждението по проекта - по Наредба за стандартите за заплащане на труда на служителите, осъществяващи дейности по предоставяне на социални услуги, които се финансират от държавния бюджет или по Методология за регламентиране на възнагражденията по Програма "Развитие на човешките ресурси"?**Отговор № 18/03.11.2022 г.**Уважаема госпожо/Уважаеми господине,Възнаграждението на лицето може да бъде определено и по двата начина посочени в условията за кандидатстване. Изборът за формиране на възнаграждението или по Наредбата за стандартите за заплащане на труда на служителите, осъществяващи дейности по предоставяне на социални услуги или по Методология за регламентиране на възнагражденията по Програма "Развитие на човешките ресурси" следва да бъде определен от бенефициента в зависимост от основното трудово правоотношение и трудовото правоотношение, което би възникнало за изпълнение на дейностите по проекта.**Въпрос № 19/03.11.2022 г.**kmet@bratsigovo.bgОбщина Брацигово изпълнява проект "Патронажна грижа + Компонент 2", който е със срок до 01.03.2023г. От информационния ден вчера се разбра, че планираните дейности по "Грижа в дома" следва да са до 2023г., защото след това се очаква да станат делегирана държавна дейност. Означава ли това, при подаване на проектното си предложение не можем да заложим 12 месеца, считано от 02.03.2023г.? Идеята ни е да няма прекъсване на услугата и възрастните хора да се възползват максимално от нея.**Отговор № 19/03.11.2022 г.**Уважаема госпожо/Уважаеми господине,Съгласно Условията за кандидатстване, продължителността на дейностите по процедура „Грижа в дома“ е до 31.12.2025 г. и няма пречка да заложите предоставяне на услуги за 12 месеца, считано от 02.03.2023 г.**Въпрос № 20/03.11.2022 г.**tzarevo@dir.bgДобър ден. Във връзка с кандидатстване по процедура за БФП "Грижа в дома" имам следните въпроси:1. Към общината имаме местна дейност ЦСРИ. В него работят психолог, мед. сестра, рехабилитатор, координатор и технически сътрудник. Координаторът и техническият сътрудник имат ангажимент и към "Механизма лична помощ " и "асистентската подкрепа", но възнагражденията им са от местния бюджет. Възможно ли е сключване на втори трудов договор за 4 часа или допълнително споразумение към основния и възлагане на изпълнението на дейностите към процедура "Грижа дома"?2. Втория ми въпрос е аналогичен с първия, но се отнася за екипа на управление на проекта/ръководител, координатор, счетоводител/.Всички са служители в администрацията и работата по проект им се възлага с допълнителни споразумения или втори трудов договор при същия работодател?Благодаря!**Отговор № 20/03.11.2022 г.**Уважаема госпожо/Уважаеми господине,1. и 2. Да, допустимо е при спазване трудовото законодателство в страната.

**Въпрос № 21/10.11.2022 г.**e\_lena@abv.bg1. При вписването на индикатор на 111 потребителя както е определено в таблицата, но в края на проекта този брой не е достигнат, а са обслужени по малко лица, това означава ли, че се приема че проектът не е изпълнен. И за това неизпълнение ще се описват ли обяснения, защо не е достигнат индикатора?2. При извършване на оценка на потребностите на лице възможно ли е да се опише, че има нужда да ползва повече от една услуга, примерно - за лична грижа, почистване на дома, доставка на храна от домашен помощник 2 часа и здравна услуга от здравен работник/медицинско лице/ за 1 час?3. Възможно ли е да се назначат пенсионирани лица за домашен помощник, здравен работник/медицинско лице ?4. За служителя , който ще осъществява здравните услуги има ли изискване за образование.**Отговор № 21/10.10.2022 г.**Уважаема госпожо/Уважаеми господине,Съгласно действащата нормативна уредба в областта, при неизпълнение на одобрени индикатори, финансовата подкрепа със средства от Европейските фондове при споделено управление (ЕФСУ) може да бъде отменена изцяло или частично чрез извършване на финансова корекция, като нейният размер трябва да е равен на реално установените финансови последици на нарушението върху изразходваните средства - допустими разходи.Да, допустимо е. Съгласно Условията за кандидатстване, т. 11. Дейности, допустими за финансиране – „Услугите следва да бъдат предоставяни почасово на базата на идентифицираните нужди на лицата от целевата група, в резултат на извършена оценка на индивидуалните потребности и подбор на потребителите“. При предоставянето на услугите се отчитат и предпочитанията на потребителя.1. Да, допустимо е.
2. Да, следва да притежава медицинско образование.
 |
| **Въпрос № 22/10.11.2022 г.**e\_lena@abv.bgПитането ми е относно целевите групи хора с увреждания и възрастни хора в невъзможност от самообслужване. За целевата група хора с увреждания попадат ли и деца с увреждания? За целевата група възрастни хора в невъзможност от самообслужване има ли възрастово ограничение от каква възраст нагоре да са потребителите, или в групата възрастни хора попадат всички навършили пълнолетие лица над 18г в невъзможност от самообслужване, тъй като е възможно да има лица под 65г , които са пострадали поради заболяване и др. и са зависими от грижа.**Отговор № 22/11.10.2022 г.**Уважаема госпожо/Уважаеми господине,1. Да, децата с увреждания попадат в целевата група „хора с увреждания“. Децата с увреждания могат да получават услуги по настоящата процедура, в случай че при оценката на потребностите им се констатира необходимост от такива.
2. Възрастен е всяко лице над 18 г., за което в резултат на оценка на потребностите е констатирана нужда от грижа в резултат на заболяване, увреждане или друго обстоятелство довело до невъзможност за самообслужване.

**Въпрос № 23/16.11.2022 г.**evroproekti@kostenetz.com Здравейте,Във връзка с кандидатстване на Община Костенец с проектно предложение по Процедура BG05SFPR002-2.001 - Грижа в дома, бихме искали да попитаме възможно ли е общината да започне с изпълнението на дейностите по подбора на лицата от целевата група и наемането на обслужващ персонал по проекта, след подаване на проектното предложение и преди подписването на договора за БФП, а дейностите по предоставянето на услугата започнат след подписването на договора.**Отговор № 23/16.11.2022 г.**Уважаема госпожо/Уважаеми господине,Да, възможно е, но разходите по тези дейности ще бъдат за сметка на общината. **Въпрос № 24/18.11.2022 г.**d.dragomanova@abv.bgВъв връзка с подготовката на проектно предложение по процедура „Грижа в дома“, допустимо ли е да се предвидят разходи за застраховки, винетки, техническо обслужване и др. на автомобилите, които ще се ползват за транспорт на персонала до домовете на потребителите, доставка на храна и др. дейности по проекта.**Отговор № 24/18.11.2022 г.**Уважаема госпожо/Уважаеми господине,Допустими са разходи за закупуване на гориво, техническо обслужване и поддръжка на автомобила, както и разходи за застраховка „Гражданска отговорност“. Разходите се планират в б.р. 2.1. Единна ставка и се включват в „разходи за материали и консумативи“ като част разходите, които формират размера на компенсацията в секция „Допълнителна информация необходима за оценка на проектното предложение“. Разходите за данъци, винетки, такси и автокаско за автомобила не са допустими. |
| **Въпрос № 25/29.11.2022 г.**s.kuneva@maritsa.orgУважаеми дами и господа!По процедура BG05SFPR002-2.001 “Грижа в дома” имаме идея да кандидатстваме като дейността по предоставяне на интегрираната здравно-социална услуга с посещение на медицинско лице в дома на потребителя да бъде заместена с услуга „дигитален асистент“. Услугата ще се изпълнява чрез дигитално устройство – гривна, поставена на ръката на потребителя, свързано с КОЛ-център. Интегрираната здравно-социална услуга „дигитален асистент“ ще включва:- 6 пъти на 24 часа автоматични измервания на пулс, кръвно налягане, температура;- История на измерванията за последните 24 часа и до 1 година назад;- SOS - паник бутон за моментално свързване с кол-център и втори запаметен номер (личен асистент, близък), двупосочна комуникация – телефонна връзка;- Вграден GPS тракер – проследяване на маршрут, моментна локация;- Вграден жироскоп – моментално автоматично свързване с кол-център и втори запаметен номер при необходимост /особено за хора с деменция или аутизъм/;- Непрекъсната 24 часова ангажираност на кол-център, който реагира на отклонения от нормалното състояние на потребителя с обаждане, здравна консултация, а при нужда се подава сигнал към спешна помощ. Считаме, че така организирана услугата ще бъде в пъти по-ефективна и удобна за потребителите, ще донесе нова добавена стойност на грижата в дома, ще допълни работата на личния асистент и реално ще спаси човешки животи.Въпросът е:1. Допустимо ли е дейността по предоставяне на интегрираните здравно-социални услуги да бъде възложена като външна услуга на изпълнител по реда на ЗОП, който има съответния лиценз за предоставяне на такива услуги? 2. Ако е допустимо разхода за външната услуга следва да бъде заложен само в бюджетен ред 2.1. Единна ставка или има възможност да се финансира от основния размер на компенсацията бюджетен ред 1.1 ?  С поздрав!Соня КуневаДиректор на дирекция "Програми и Проекти"Община "Марица"**Отговор № 25/29.11.2022 г.**Уважаема госпожо Кунева,1. Съгласно Условията за кандидатстване, интегрираната здравно-социална услуга „грижа в дома“ е дефинирана като услуга от общ икономически интерес (УОИИ), съгласно Решение на ЕК от 20 декември 2011 година относно прилагането на член 106, параграф 2 от Договора за функционирането на Европейския съюз за държавната помощ под формата на компенсация за обществена услуга, предоставена на определени предприятия, натоварени с извършването на услуги от общ икономически интерес (Решението). Всяка община **възлага** изпълнението на дейностите по грижа в дома за нуждаещи се лица с увреждания и възрастни хора на своята територия по реда на Решението **единствено на общинско предприятие, създадено по реда на чл. 52 от ЗОС, на второстепенен разпоредител с бюджет или на звено/дирекция в самата общинска администрация**.

Във връзка с гореизложеното, не е допустимо да възложите „дейността по предоставяне на интегрираните здравно-социални услуги“ по реда на ЗОП на външен за общината доставчик.Обръщаме Ви внимание, че описаната от Вас услуга „дигитален асистент“ не обхваща в пълнота задължителните дейности по предоставяне на интегрираната здравно-социална услуга „грижа в дома“, съгласно Условията за кандидатстване. В случай че идеята Ви е част от здравния компонент на услугата да бъде възложен на външен изпълнител, то това е допустимо, като разходите за външната услуга следва да бъдат заложени в б. р. 2.1 Единна ставка.**Въпрос № 26/01.12.2022 г.**narin\_v@abv.bg1. Във връзка с подготовката на проектно предложение по Процедура BG05SFPR002-2.001 - Грижа в дома, възможно ли е за реализиране на дейностите, заложени в проектното предложение, да се планира назначаване на обслужващ персонал от над 40 лица? Поради реалната възможност за отпадане на някое от назначените лица и необходимостта от назначаване на друго лице за предоставяне на услуги, допустимо ли е дейността по назначаване на персонал да бъде заложена за целия период на изпълнение на проекта?2. Допустимо ли е разходите за възнагражденията на персонала (медицински сестри, психолог, социален работник и шофьор), назначен с Допълнително споразумение, да са планирани като част от компенсацията в бюджетен ред 2.1. Единна ставка?**Отговор № 26/01.12.2022 г.**Уважаема госпожо/Уважаеми господине,1. В Условията за кандидатстване няма ограничение за броя на персонала, който да бъде нает за предоставяне на интегрираните здравно-социални услуги за грижа в дома. Броят и длъжностите на персонала следва да бъдат определени в зависимост от броя на потребителите, за които трябва да бъдат осигурени услуги по проекта и техните индивидуални нужди, като спазвате принципа за ефективност и ефикасност на планираните разходи.
2. Да, допустимо е.
 |
| **Въпрос № 27/09.12.2022 г.**narin\_v@abv.bgЗдравейте! Във връзка с възможността за кандидатстване по Процедура "ГРИЖА В ДОМА" моля за отговор на следния въпрос:Съгласно Условията за кандидатстване, в единната ставка са допустими разходи за наем/остойностеното право на ползване на помещенията, оборудването и транспортните средства. Означава ли това, че общината кандидат може да наеме транспортно средство чрез оперативен лизинг, който представлява вид дългосрочен договор за наем и дава възможност да ползваме определен автомобил за фиксиран продължителен период от време, без да придобиваме собственост върху него?**Отговор № 27/09.12.2022 г.**Уважаема госпожо/Уважаеми господине,1. Да, допустимо е сключване на оперативен лизинг за автомобил, в случай че са спазени разпоредбите на чл. 18 от ПМС 189 от 28 юли 2016 г.
 |
| **Въпрос № 28/21.12.2022 г.**dsp@toshevo.orgУважаеми дами и господа, При изготвяне на проектно предложение по процедура BG05SFPR002-2.001 "ГРИЖА В ДОМА" възникна въпрос по отношение формирането на бюджета и по-конкретно процентите определени в таблица, посочени на стр.16 от Условия за кандидатстване. Притеснява ни факта, че общата стойност на проектни предложения от 200 001 - 400 000 лева са с определена единна ставка, непреки разходи са 9% ; 400 001 – 600 000 лева са с определена единна ставка, непреки разходи 6%; от 600 001 – 1 000 000 лева са с определена единна ставка, непреки разходи 7% и от 1 000 001 – 2 000 000 лева са с определена единна ставка, непреки разходи отново 6%. Не би ли следвало за проектно предложение от 400 001 – 600 000 лева да бъде с единна ставка, непреки разходи различен и по-голям от 6%?С уважение,Росица ПетроваНачалник на отдел „Социални дейности и домашен социален патронаж“, Община Генерал Тошево, Област Добрич**Отговор № 28/21.12.2022 г.**Уважаема госпожо Петрова,Определените проценти за непреки разходи, посочени в Условията за кандидатстване, са изведени в резултат на извършен анализ от страна на Управляващия орган в контекста на прилагането на варианти за опростено отчитане на разходи, съгласно приложимата европейска и национална нормативна уредба и същите са утвърдени от Ръководителя на Управляващия орган.В тази връзка, в зависимост от бюджета на проектното предложение е необходимо да се придържате към утвърдените проценти, указани в Условията за кандидатстване по процедурата. |
| **Въпрос № 29/03.01.2023 г.**d\_dimitrova1980@abv.bgДопустимо ли е в проект "Грижа в дома" да бъдат включени потребители на ЦНСТ, в който няма назначени - рехабилитатор и психолог ?**Отговор № 29/03.01.202 г.**Уважаема госпожо/Уважаеми господине,Целта на процедура „Грижа в дома“ е да се осигури **подкрепа в домашна среда** за лица с увреждания и възрастни хора, зависими от грижа, като бъдат разширени възможностите за предоставяне на социални и интегрирани здравно-социални услуги в домашна среда. В тази връзка лицата, които са настанени в резидентен тип социални услуги не са допустима целева група по процедурата. |